Comencen les obres per a la repavimentació d’una de les pistes esportives del Poliesportiu Municipal
2025-07-24

Dilluns que ve 1 de febrer, començaran les obres per a la millora d’una de les zones esportives de Burjassot; unes obres que s’inclouen dins del Pla d’Inversions Sostenibles de la Diputació de València.

En concret, a partir de la setmana que ve, es procedirà a l’inici de la repavimentació i reparació de la pista multiesport situada en el Poliesportiu Municipal. Perquè les necessitats d’ús de la ciutadania es vegen el menys afectades possible, durant el temps que duren les obres, l’Ajuntament de Burjassot, des de la Regidoria d’Esports, dirigida per Manuel Pérez Menero, va a condicionar, amb porteries i canastres, una de les pistes de frontó. Per a procedir a aquesta obra i perquè els camions puguen accedir, es retirarà part de la tanca del recinte del poliesportiu, la qual es tornarà a instal·lar, una vegada finalitzada l’obra.

En el cas d’altres obres projectades en el Poliesportiu Municipal, com la del cobriment de la grada de la pista d’atletisme i futbol i la repavimentació de la pista d’atletisme, després de prèvia reunió informativa amb els clubs i usuaris d’aquesta zona, s’ha decidit que ambdues obres es realitzaran durant el període estival, quan l’activitat esportiva disminueix notablement.